**Program: Programul Regional Nord-Vest 2021-2027**

**Obiectiv de politică 1: O Europă mai competitivă și mai inteligentă, prin promovarea unei transformări economice inovatoare și inteligente și a conectivității TIC regionale**

**Prioritatea 1: O regiune competitivă prin inovare, digitalizare și întreprinderi dinamice**

**Obiectiv specific 1.1: Dezvoltarea și sporirea capacităților de cercetare și inovare și adoptarea tehnologiilor avansate**

**APEL DE PROIECTE: PRNV/2025/113/1**

**Anexa III.4**

**[titlul proiectului]**

**Analiza de necesitate - oportunitate a proiectului**

Cuprins

[I. Informații despre solicitant/ liderul de parteneriat/ parteneri 3](#_Toc205128655)

[I.1. Solicitantul/liderul de parteneriat 3](#_Toc205128656)

[I.2. Descrierea activității solicitantului/ liderului de parteneriat 3](#_Toc205128657)

[I.3. Descrierea activităților propuse prin proiect în conformitate cu activitățile eligibile conform ghidului solicitantului: 4](#_Toc205128658)

[I.4. Parteneri IMM (dacă este cazul) 4](#_Toc205128659)

[II. Justificarea necesității investiției 4](#_Toc205128660)

[II.1. Investiția/ Infrastructura existentă 4](#_Toc205128661)

[II.2. Justificarea necesității dezvoltării infrastructurii de cercetare 5](#_Toc205128662)

[II.3. Descrierea obiectivelor activităților de cercetare în colaborare cu IMM-uri propuse în cadrul proiectului 5](#_Toc205128663)

[II.4. Analiza pieței potențialelor produse/ servicii, rezultate ale activităților de cercetare în colaborare 7](#_Toc205128664)

[III. Metodologia de implementare 7](#_Toc205128665)

[III.1. Strategia 7](#_Toc205128666)

[III.2. Planul de lucru 7](#_Toc205128667)

[III.3. Resursele 8](#_Toc205128668)

[IV. Plan de monitorizare a activității economice desfășurate pe parcursul vieții economice a infrastructurii dezvoltate în cadrul proiectului 9](#_Toc205128669)

[IV.1. Descrierea generală a modului de utilizare a infrastructurii 9](#_Toc205128670)

[IV.2. Sistemul de monitorizare și raportare a ponderii activității economice 10](#_Toc205128671)

[IV.3. Estimarea duratei vieții economice a infrastructurii și a elementelor componente (entități relevante pentru monitorizare) 10](#_Toc205128672)

[V. Anexe 10](#_Toc205128673)

**Analiza de necesitate-oportunitate a proiectului trebuie să fie specifică fiecărui proiect şi să includă cel puțin informații despre:**

* Detalierea infrastructurii de cercetare existentă/ care va fi dezvoltată în cadrul proiectului propus (elemente, relevanță). Se menționează și justifică durata întregii vieții economice a infrastructurii de cercetare care va fi dezvoltată în cadrul proiectului.
* Analiza nevoilor de cercetare a mediului de afaceri în domeniul/domeniile propuse prin proiect; modul în care concluziile analizei au fost luate în considerare pentru dezvoltarea proiectului și cum rezultatele proiectului vor adresa aceste nevoi;
* Acorduri de parteneriat încheiate și care vor fi încheiate/ cereri de contract subsidiar care vor fi depuse;
* Activități de cercetare în colaborare între instituția de învățământ superior sau structura acesteia și IMM-uri. Evidențierea tipului de cercetare (cercetare industrială și/sau dezvoltare experimentală) și măsura în care aceasta va fi realizată în colaborare cu IMM-uri;
* Fluxul de cercetare în colaborare cu IMM-urile propus la nivelul proiectului
* Atingerea indicatorilor de rezultat (publicații ale proiectelor, cereri de brevete), prin evidențierea rezultatelor așteptate;
* Relevanța științifică a proiectului şi gradul de noutate a cunoștințelor științifice propuse pentru industrie;
* Relevanța domeniului în care se înscrie proiectul pentru SNCISI – Strategia Națională de Cercetare, Inovare și Specializare Inteligentă 2022-2027, SNC – Strategia Națională de Competitivitate 2021-2027 și alte strategii sectoriale sau/şi strategii regionale de inovare, cum ar fi Strategia de Specializare Inteligentă a Regiunii de Dezvoltare Nord-Vest, corelarea cu unul sau mai multe obiective strategice identificate în strategie și identificarea proiectului în portofoliul strategiei (cu trimitere către datele de identificare ale proiectului, dacă este cazul);
* Relevanța proiectului propus pentru dezvoltarea capacității IMM-urilor partenere/ care vor intra în parteneriat. Corelarea nevoilor/oportunităților de cercetare semnalate de IMM-uri în Fișele de proiect/ Scrisorile de intenție.
* Nivelul de maturitate tehnologică a cercetării propuse (minim TRL3) și pașii care mai sunt necesari pentru definitivarea tehnologică – cu identificarea tipului/tipurilor de produs și/sau serviciu nou/noi/semnificativ îmbunătățit(e);
* Corelare între activitățile propuse pentru ambele Etape ale proiectului și scopul proiectului. Justificarea activităților propuse în Etapa 1 din prisma necesității lor pentru activitățile de cercetare în colaborare propuse pentru Etapa 2 de implementare a proiectului;
* Relevanța bunurilor și tuturor celorlalte tipuri de costuri eligibile și neeligibile aferente derulării proiectului;
* Activitățile proiectului și modul în care acestea sunt susținute de resurse umane, financiare și materiale suficiente;
* Experiența anterioară a solicitantului în a coordona activitățile de cercetare în colaborare cu IMM-uri;
* Echipa de proiect – management și implementare;
* Participarea la proiecte de anvergură pe domeniul de cercetare vizat în proiect / investiții complementare;
* Informații despre investiții complementare cu proiectul propus, din surse proprii (finanțate din capitalurile proprii) si/sau fonduri publice în active corporale/necorporale.
* Posibile riscuri și mecanisme de gestionare a acestora;
* Sustenabilitatea proiectului;
* Planul de monitorizare a activității economice desfășurate pe parcursul vieții economice a infrastructurii dezvoltate în cadrul proiectului.

# Informații despre solicitant/ liderul de parteneriat/ parteneri

## I.1. Solicitantul/liderul de parteneriat

*Se vor furniza date cu privire la:*

* Denumirea entității;
* Scurtă descriere a entității;
* Forma de organizare;
* Numele complet al reprezentantului legal/administratorilor;
* Localizare, adresa sediului social (principal), sucursale, filiale – unde este cazul;
* Cod unic de identificare/ înregistrare fiscală (unde se aplică);
* Activități autorizate.

## I.2. Descrierea activității solicitantului/ liderului de parteneriat

* Scurt istoric al activităților principale ale instituției de învățământ superior sau structurii acesteia, activitățile acesteia la nivel local/regional/național/etc.;
* Scurt istoric al activității de cercetare derulate (domenii cu relevanță pentru RIS3 Nord-Vest);
* Activitatea curentă/ activitățile curente, inclusiv de cercetare, dotări actuale (active corporale și necorporale, spații de producție, prestare servicii), relevante pentru proiectul propus;
* Resursele umane implicate în activitatea de cercetare – descrieți succint calificările, expertiza personalului angajat;
* Scurt istoric al activității în domeniul/iile în care se propune desfășurarea activităților de cercetare în colaborare cu IMM-uri;
* Rezultate de cercetare deținute de către solicitant din care să reiasă maturitatea ideii de proiect. Solicitantul va explica modul în care rezultatele deținute vor fi utilizate în cadrul proiectului;
* Experiența anterioară în derularea proiectelor cu finanțare publică;
* Experiența anterioară în implementarea unor proiecte de cercetare în colaborare cu IMM-uri;
* Viziunea, misiunea, strategia și obiectivele pe termen scurt, mediu și lung;
* Locul de implementare și activitatea autorizată într-unul dintre domeniile de specializare inteligentă menționate în anexa la Ghidul solicitantului (ca parte integrantă din Strategia de Specializare Inteligentă a Regiunii de Dezvoltare Nord-Vest);
* Participarea la proiecte de anvergură (minimum o participare la un proiect internaţional la care a avut o contribuţie ştiinţifică importantă), pe domeniul/ domeniile de cercetare vizat/e de investiție.

## I.3. Descrierea activităților propuse prin proiect în conformitate cu activitățile eligibile conform ghidului solicitantului:

În cadrul prezentului apel de proiecte sunt avute în vedere intervenții cum ar fi:

* Sprijinirea CDI prin acțiuni integrate de creare și dezvoltare a infrastructurilor de CDI ale organizațiilor publice de cercetare (dotarea cu echipamente și construirea/modernizarea spațiilor aferente), în complementaritate cu derularea unor activități de cercetare în colaborare în scopul facilitării interacțiunii dintre mediul CDI și mediul de afaceri;
* Activități de CDI din partea organizațiilor de cercetare, pentru cercetare în colaborare cu IMM-uri.

## I.4. Parteneri IMM (dacă este cazul)

În cazul în care cererea de finanțare este depusă în parteneriat, se vor furniza date cu privire la partenerii IMM:

* Denumirea întreprinderii/lor;
* Numele complet al reprezentantului legal/administratorilor;
* Cod unic de identificare/ înregistrare fiscală (unde se aplică);
* Activități autorizate
* Contribuția întreprinderii/lor la proiect.

# Justificarea necesității investiției

## II.1. Investiția/ Infrastructura existentă

Descrieți locul de implementare și exploatare a investiției. Aspecte relevante în acest sens:

* Prezentaţi suprafața de teren, clădirea, vecinătăţile şi aria de intervenţie (ex: echivalentul unui plan urbanistic);
* Detaliaţi adecvarea amplasamentului și clădirii la scopul principal și obiectivele proiectului, modul în care amplasarea locului de implementare susţine activitățile propuse prin proiect. Amplasamentul, structura și dimensiunile infrastructurii existente/ propuse spre dezvoltare trebuie să reflecte capacitatea de a amplasa/utiliza echipamentele de cercetare care vor fi achiziționate în cadrul proiectului, precum și de a desfășura activitățile obligatorii aferente Etapei 2 de implementare a proiectului;
* Detaliaţi modul în care se realizează accesul la imobilul ce face obiectul investiției;
* Prezentați spaţiul de desfăşurare a activităţii de cercetare în colaborare (spre ex. laborator, laboratoare, zona de lucru, depozitare, etc.);
* Detaliaţi configuraţia interioară a clădirii pentru a demonstra dacă aceasta permite desfăşurarea în condiţii optime a activităţilor proiectului (număr de etaje, uşurinţa circulaţiei, împărţirea clădirii, lungimea şi înălţimea ca niveluri, spaţii optim de utilizat etc.);
* Prezentaţi autorizații, avize și acorduri obținute/necesare pentru implementarea și exploatarea investiției;
* Descrieţi facilităţile existente (echipamente, birouri, telecomunicaţii, laborator, săli de şedinţe etc.)

## II.2. Justificarea necesității dezvoltării infrastructurii de cercetare

Solicitantul va justifica necesitatea dezvoltării infrastructurii propuse prin proiect pentru activitățile de cercetare în colaborare pe care le are în vedere.

* Argumentați necesitatea dezvoltării infrastructurii de cercetare (construcția/modernizarea clădirilor, dotarea cu echipamente/ instalații) pentru derularea activităților de cercetare în colaborare ce fac obiectul proiectului;
* Identificați relevanța/ gradul de noutate a infrastructurii propuse (dacă aceasta reprezintă un element de noutate pentru regiune, beneficiile pe care le va aduce). Justificarea va lua în calcul contextul regional/național/internațional și va face referire, dacă este cazul, la existența infrastructurilor similare în alte regiuni și impactul adus de acestea;
* Descrieți stadiul actual al infrastructurii de cercetare (nivel de solicitant/lider de parteneriat/ alte organizații locale, regionale, internaționale), punctând elementele de noutate/complexitate pe care infrastructura propusă prin prezentul proiect le va aduce;
* Descrieți infrastructura semnificativă și / sau orice alte echipamente tehnice deținute de solicitant/lider de parteneriat, relevante pentru proiect;
* Descrieți infrastructura de cercetare care va fi dezvoltată în cadrul proiectului;
* Descrieți rolul și funcțiunea fiecărei dotări propuse a fi achiziționate. Enumerați specificații tehnice, după caz. Atenție! Trebuie justificată rezonabilitatea costurilor activelor propuse a fi finanțate prin proiect, luând în considerare specificații tehnice comparabile;
* Justificarea necesității realizării proiectului și necesitatea finanțării publice, precum și oportunitatea investiției (identificarea clară a rezultatelor cercetării de piață efectuate);
* Dacă e cazul, se vor menționa dacă au fost realizate investiții complementare cu proiectul propus (și se vor prezenta înregistrări contabile), din surse proprii (finanțate din capitalurile proprii) și/sau contracte de finanțare pentru investiții din fonduri publice în active corporale/necorporale. Valoarea minimă cumulată a investițiilor a fost de minim 500.000 Euro în ultimii 5 ani fiscali înainte de data depunerii cererii de finanţare şi anul curent depunerii cererii de finanţare. Se va detalia complementaritatea investițiilor anterioare cu proiectul propus și se vor depune documente justificative relevante.

## II.3. Descrierea obiectivelor activităților de cercetare în colaborare cu IMM-uri propuse în cadrul proiectului

* Context;
* Prezentarea scopului proiectului, cu descrierea explicită a conceptului/lor sau temei/lor ce urmează a fi cercetat(ă)/e și maturizat(ă)/e tehnologic (minim TRL3);
* Relevanța conceptului/temei/lor de cercetare propus(ă)/e prin proiect pentru nevoi curente extinse ca și impact, inclusiv dincolo de +arealul național;
* Prezentarea clară a activităților de cercetare industrială și/sau dezvoltare experimentală desfășurate în colaborare cu IMM-uri;
* Lista activităților derulate pentru maturizarea ideii de proiect în ultimul an calendaristic;
* Pașii care mai sunt necesari pentru definitivarea tehnologică pentru o eventuală punere în producţie a rezultatelor cercetării în activitatea IMM-urilor;
* Descrierea fluxului de cercetare propus la nivelul proiectului (cercetarea în colaborare cu IMM-urile), inclusiv capacitatea solicitantului/liderului de parteneriat;
* Argumentarea gradului de noutate și a relevanței rezultatului preliminar al proiectului, în raport cu stadiul actual pe plan național și internațional în domeniul propunerii de proiect pe baza unei analize de piață;
* Justificarea dacă soluția propusă este una complexă (din punct de vedere a tehnologiei necesare sau din punct de vedere al unei cercetări care implică expertiză multidisciplinară sau din punct de vedere a unei justificări bazate pe un istoric extins de cercetare în domeniu derulat la nivel internațional) și oferă o soluție la o nevoie cu impact dincolo de arealul național;
* Prezentarea obiectivelor proiectului, corelarea cu rezultatul proiectului, argumentarea fezabilității proiectului;
* Justificarea domeniului/lor de cercetare în care se realizează activitățile de CDI din proiect prin corelare cu domeniile de specializare inteligentă regionale și descrierea experienței solicitantului/liderului de parteneriat în acest domeniu. Descrierea relevanței obiectivelor proiectului în contextul RIS3 Nord-Vest. (1) Cum este corelat proiectul cu Strategia de Specializare Inteligentă a Regiunii de Dezvoltare Nord-Vest în vigoare la momentul lansării apelului de proiecte? (2) Cu care dintre obiectivele identificate în Strategia de Specializare Inteligentă a Regiunii de Dezvoltare Nord-Vest se identifică proiectul, cu argumentarea clară a corespondenței proiectului cu obiectivele? (3) Este proiectul inclus în Portofoliul Strategiei de Specializare Inteligentă a Regiunii de Dezvoltare Nord-Vest?
* Relevanța proiectului pentru domeniul/iile RIS3 Nord-Vest în care se încadrează activitățile de cercetare în colaborare propuse;
* Justificarea experienței prin documente doveditoare (anexate la cererea de finanțare) privind participarea solicitantului/liderului de parteneriat la acţiuni/proiecte la care a avut o contribuție importantă și care au generat rezultate relevante pentru investiția propusă, ex. participarea la proiecte în cadrul programelor Orizont 2020, Orizont Europa, cooperare cu organizații de cercetare și dezvoltare internaționale iar rezultatele obținute în urma participării vor fi implementate în cadrul proiectului;
* Detalierea temei/lor cercetării, echipamentele ce se vor utiliza, rezultatele care se așteaptă, ipotezele de cercetare, metodologia, sursele bibliografice etc. Se va demonstra faptul că cercetarea poate avea potențial de brevetabilitate, acolo unde este cazul;
* Publicarea rezultatelor activităților de cercetare în colaborare;
* Cereri de brevete care vor fi depuse;
* Prezentarea și argumentarea rezultatelor ce sunt urmărite prin dezvoltarea modelului conceptual;
* Evaluarea și metodologia de validare a ipotezelor;
* Soluţiile optime identificate în vederea dezvoltării modelului conceptual;
* Modalitatea în care obiectivele enunțate ale proiectului sunt atinse prin activitățile descrise;
* Prezentarea unei matrice a riscurilor ce pot interveni în implementarea proiectului, inclusiv cele referitoare la derularea activităților de cercetare în parteneriat cu IMM-urile și a măsurilor propuse de contracarare a riscurilor.

## II.4. Analiza pieței potențialelor produse/ servicii, rezultate ale activităților de cercetare în colaborare

* Descrieți tipul de IMM-uri pentru care implementarea proiectului poate avea un impact (număr, pondere în Regiunea de Dezvoltare Nord-Vest).
* Analizați stadiul actual al pieței: nevoi, tendințe și factori economici, politici, tehnologici sau sociali relevanți pentru domeniul vizat.
* Analizați nevoile și oportunitățile de cercetare semnalate de IMM-uri în Fișele de proiect și Scrisorile de intenție și explicați modul în care aceste nevoi au fost integrate în proiect.
* Prezentați o analiză care să evidențieze noutatea proiectului și avantajele soluției propuse față de cele existente pe piață.
* Analizați potențialul de creștere a pieței pentru produsul/serviciul rezultat.
* Precizați dacă produsul/serviciul răspunde unei cereri pe piața externă și identificați grupul țintă vizat, precum și resursele necesare pentru valorificarea comercială a rezultatelor proiectului.

# Metodologia de implementare

## III.1. Strategia

* Există o strategie de CDI la nivelul solicitantului/liderului de parteneriat sau aceasta este integrată în strategia pe termen mediu/lung a solicitantului/liderului de parteneriat? Aceasta implică obiective referitoare la desfășurarea activităților de cercetare în colaborare cu IMM-uri?
* Obiectivele strategice la nivel de solicitantului/liderului de parteneriat sunt corelate cu scopul proiectului propus?

## III.2. Planul de lucru

Prezentați toate activitățile/etapele pe care le va parcurge solicitantului/liderului de parteneriat în vederea implementării proiectului și descrierea livrabilelor aferente.

Se vor prezenta și următoarele:

* Descrierea activităților necesare pentru atingerea obiectivelor asumate, cu contribuţia explicită a membrilor echipei de proiect, respectiv a terților contractați, inclusiv viabilitatea soluției propuse în proiect;
* Echipa de management de proiect propusă. Experienţa, competenţele profesionale şi calificările membrilor echipei;
* Descrierea activităților ce vizează dezvoltarea infrastructurii de cercetare;
* Numărul de IMM-uri cu care au fost încheiate și/sau vor fi încheiate acorduri de parteneriat în vederea desfășurării în parteneriat a activităților aferente Etapei 2 de implementare a proiectului;
* Descrierea activităților ce vizează coordonarea și desfășurarea activității de cercetare în colaborare cu IMM-uri prin: selecția, desfășurarea activităților de cercetare în colaborare cu IMM-urilor, oferirea de sprijin pentru acestea, elaborarea, realizarea, experimentarea unei soluții noi pentru produs/serviciu nou sau substanțial îmbunătățit, modalitatea prin care acesta va fi introdus în activitatea IMM-ului(lor) (dacă este cazul);
* Tipurile de activități de cercetare în colaborare desfășurate cu IMM-urile partenere;
* Un grafic Gantt de la data semnării contractului de finanțare prin care să se prezinte toate activitățile aferente proiectului;
* Activitățile de cercetare în colaborare propuse: cercetare industrială – elaborarea, realizarea, experimentarea modelului sau soluției noi pentru produs/ metodă/ sistem/ tehnologie/ serviciu etc.; și/sau dezvoltare experimentală – proiectarea, realizarea, testarea/ experimentarea, certificarea prototipului, instalației pilot, serviciului etc.;
* Modul în care vor fi desfășurate activitățile de cercetare în colaborare cu IMM-urile partenere (calendarul activităților, modul în care se vor desfășura activitățile de cercetare în colaborare, împărțirea responsabilităților etc.);
* Prezentarea riscurilor asociate activităților de implementare a proiectului și modalitățile de tratare a lor (se ia în considerare probabilitatea de apariție a riscurilor și impactul asupra execuției proiectului);
* Diseminarea rezultatelor și reglementarea proprietății intelectuale;
* Sustenabilitatea proiectului: sustenabilitatea instituţională (structura funcţională destinată managementului), operaţională (planul de mentenanţă cu lucrările specifice) şi financiară;
* Corelarea activităților propuse cu planificarea achizițiilor publice, astfel încât derularea achizițiilor să nu genereze întârzieri în realizarea activităților;
* Justificarea duratei fiecărei activități raportată la complexitatea acesteia și la resursele alocate;
* Modul în care sunt corelate între ele activitățile, succesiunea și prioritizarea lor pentru atingerea rezultatelor proiectului;
* Reflecția în calendarul activităților a eventualelor etape de încheiere a parteneriatelor cu IMM-urile ulterior semnării contractului de finanțare, dacă este cazul;
* Demonstrarea capacității instituționale de a implementa simultan mai multe activități, dacă proiectul presupune activități derulate în paralel.

## III.3. Resursele

* Detaliați planificarea resurselor umane implicate în realizarea investiției (management de proiect);
* Descrieți echipa care gestionează proiectul (echipa de management de proiect): structura, rolurile, funcțiile, responsabilitățile, relațiile funcționale între membrii echipei de proiect, expertiza, competențele profesionale şi calificările necesare pentru asigurarea managementului proiectului. Se atașează fișe de post și CV-uri pentru membrii echipei care au fost selectați;
* Detaliați planificarea resurselor umane implicate în activitățile de cercetare în colaborare cu IMM-uri. Specificați numărul cercetătorilor care lucrează/vor lucra în entitatea sprijinită. (Dacă solicitantul a selectat cercetători, experți în inovare, experți în transfer tehnologic etc. care vor face parte din echipa de implementare a proiectului, acesta va atașa: CV-uri, fișe de post, organigrama solicitantului/liderului de parteneriat etc.). Se pot solicita inclusiv, dacă este cazul, documente care să ateste cele declarate cu privire la echipa de implementare, precum extrase revisal, contracte de muncă sau colaborare, etc.;
* Descrierea modului în care va fi realizată fiecare activitate, persoanele responsabile, rezultatele preconizate și durata de realizare a acestora corelate cu calendarul activităților din graficul Gantt;
* Identificarea oricăror terțe părți care vor contribui prin furnizarea de bunuri, de exemplu prin furnizarea de facilități sau resurse;
* Prezentați mecanismul de control și monitorizare a implementării proiectului și atingerii obiectivelor acestuia (backstopping mechanism);
* Prezentați toate aspectele aferente sustenabilității proiectului referitoare la sustenabilitatea instituțională (structura funcțională destinată managementului), operațională (planul de mentenanță cu lucrările specifice) şi financiară;
* Detaliați planificarea și justificarea resurselor financiare alocate fiecărei activități, inclusiv sursele de finanțare și corelarea acestora cu bugetul proiectului și cu calendarul de implementare;
* Prezentați modul în care resursele materiale (ex. echipamente, materiale consumabile) sunt suficiente și adecvate pentru realizarea activităților proiectului și pentru atingerea rezultatelor propuse;
* Justificarea adecvării resurselor alocate fiecărei activități raportat la durata acesteia și la livrabilele asumate;
* Explicarea modului în care planificarea resurselor ține cont de posibila încheiere ulterioară a parteneriatelor cu IMM-urile.

# Plan de monitorizare a activității economice desfășurate pe parcursul vieții economice a infrastructurii dezvoltate în cadrul proiectului

În cazul în care contractul de finanțare semnat între instituția de învățământ superior sau structura acesteia și AM PR NV nu prevede acordarea de ajutor de stat instituției/ structurii, AM PR NV va monitoriza activitatea economică a entității respective pe durata întregii perioade a vieții economice a infrastructurii de cercetare dezvoltată în cadrul proiectului, conform Metodologiei pentru înregistrarea, monitorizarea și raportarea activității economice a infrastructurilor publice de cercetare (Anexa XII).

Beneficiarul va transmite anual (atașat raportului de monitorizare a activității economice) către AM PR NV documente doveditoare în baza cărora se stabilește ponderea activității economice realizate în anul fiscal precedent în capacitatea anuală globală a entității respective.

Termenul de transmitere este de maxim 10 zile lucrătoare de la termenul de depunere a situațiilor financiare anuale.

## IV.1. Descrierea generală a modului de utilizare a infrastructurii

Solicitantul va descrie modul de utilizare a infrastructurii de cercetare în perioada de utilizare:

* Tipuri de activități desfășurate (economice vs. non-economice);
* Estimarea proporției activității economice în utilizarea totală a infrastructurii;
* Categorii de utilizatori (ex: cercetători proprii, parteneri din industrie, colaboratori);
* Scopul utilizării economice (ex: servicii, testări, acces la echipamente, închirieri).

## IV.2. Sistemul de monitorizare și raportare a ponderii activității economice

Solicitantul va descrie modul în care va calcula ponderea activității economice pe perioada duratei vieții economice a infrastructurii și a elementelor componente:

* Indicatori utilizați (ex: timp de utilizare, spațiu, personal care utilizează infrastructura);
* Sursele și metodele de colectare a datelor;
* Modul de corelare cu capacitatea anuală globală;
* Structura responsabilă de colectare, prelucrare și raportare a datelor;
* Frecvența colectării și metode utilizate;
* Exemple de documente justificative care vor fi transmise ca parte a raportului anual.

## IV.3. Estimarea duratei vieții economice a infrastructurii și a elementelor componente (entități relevante pentru monitorizare)

Solicitantul va defini „entitățile relevante” din cadrul infrastructurii și va estima durata de viață economică a infrastructurii și entităților relevante, după caz:

* Enumerarea componentelor care pot funcționa independent (ex: laboratoare, secții, centre);
* Durata întregii vieții economice a infrastructurii de cercetare care va fi dezvoltată în cadrul proiectului;
* Estimări separate pentru elemente autonome (ex: la nivel de laborator). Durata de viață economică trebuie definită separat pentru fiecare element al infrastructurii care este capabil de a desfășura activități în mod independent (A se avea în vedere corelarea cu prevederile Hotărârii nr. 2.139 din 30 noiembrie 2004 pentru aprobarea Catalogului privind clasificarea și duratele normale de funcționare a mijloacelor fixe și indicațiile din Anexa XII – Metodologia pentru înregistrarea, monitorizarea și raportarea activității economice a infrastructurilor publice de cercetare);
* Fundamentele estimării duratei/lor vieții economice (ex: norme contabile, uzură fizică și morală, standarde de exploatare);
* Metode distincte de monitorizare și raportare (dacă este cazul, având în vedere specificul componentei de infrastructură).

ATENȚIE!

*Planul de monitorizare a activității economice desfășurate pe parcursul vieții economice a infrastructurii dezvoltate în cadrul proiectului poate fi actualizat pe parcursul perioadei de monitorizare, la solicitarea beneficiarului sau a AM PR NV.*

# Anexe

Se vor anexa toate documentele pe care le considerați relevante sau care susțin anumite puncte de evaluare din Grila tehnico-financiară, cât și demonstrarea punctelor din prezentul studiu.